google/wiki40b huggingface dataset:
Trifels-festningen

Trifels-festningen (tysk Reichsburg Trifels) er en middelalderfestning som ligger på 500 meters høyde i nærheten av den lille byen Annweiler i Palatinate i Tyskland. Den ligger på en høyde av et berg bestående av rød sandstein som er delt i tre. Selve navnet «Trifels» betyr trefoldig. Festningen er på toppen av Sonnenberg, og begge sider av de andre to berghøydene er det også festningsruiner av henholdsvis Anebos og Münz.
Trifels-festningen er en av de mest populære turiststedene i dagens Palatinate. Kopi av de keiserlige regalier (Reichskleinodien) fra Det hellige romerske rike av den tyske nasjon kan bli sett her.
Festningen ble første gang nevnt i et dokument fra 1081. På 1100- og 1200-tallet ble det et oppbevaringssted for keiserens kronjuveler. Festningen er kjent for å være stedet hvor den engelske konge Rikard Løvehjerte ble holdt fange etter han kom tilbake fra korstog. En periode på tre uker er godt dokumentert, fra 31. mars til 19. april 1193. Han kan dog ha sittet her lengre, kanskje inn i 1194.
Ved avslutningen av Huset Hohenstaufen på slutten av 1200-tallet mistet festningen sin betydning. I 1410 ble det overført til hertugdømmet Palatinate-Zweibrücken. I 1602 ble det rammet av lynet og det ble siden forlatt. Med tiden forfalt festningen mer og mer. Kongedømmet Bayern fikk satt i gang restaurering i 1841 og i 1866 ble velferdsforbund for festningens bevarelse opprettet. I 1935 ble det gjort utgravninger foran hovedtårnet. I 1937 ble det oppgradert til «nasjonalt konsekrasjonsted». Nye bygningsarbeider ble satt i gang i 1938, men det nye palasset var ikke en historisk realistisk rekonstruksjon. Etter den andre verdenskrig kom nye utbedringer i gang fra 1954 med byggingen av slottsforvalterhus og en ytre ringmur. Arbeidet fortsatte inn i nyere tid.
Mercedes-Benz SLR McLaren

Historie

Mercedes-Benz SLR McLaren er inspirert av Mercedes-Benz 300 SLR fra 1955, som var en racermodell basert på gatebilen Mercedes-Benz 300SL Gullwing. Den 4. april 2008 annonserte Mercedes-Benz at produksjonen av SLR skulle stanses i 2009 som opprinnelig planlagt. De siste coupéutgavene rullet av samlebåndet sent i 2007, mens roadstermodellen gikk ut av produksjon tidlig i 2009. Deretter ble det produsert 75 eksemplarer av spesialutgaven «SLR McLaren Stirling Moss» før produksjonen ble stanset for godt.

722 Edition

I 2006 ble en ny utgave kalt Mercedes-Benz SLR McLaren 722 Edition introdusert. Tallet 722 henviser til Stirling Moss' og Denis Jenkinsons seier på Mille Miglia-løpet i 1955, bak rattet i en Mercedes-Benz 300 SLR med startnummer 722, som igjen indikerte en starttid klokken 07.22.
722 Edition er utstyrt med 650 hestekrefter og har en toppfart på 337 km/t (3 km/t høyere enn en standard SLR). Den er utstyrt med 19-tommers lettmetallfelger, og understellet er modifisert med stivere støtdempere foran og 10 mm lavere høyde for å forbedre kjøreegenskapene. Større bremser foran (390 mm) og endret aerodynamikk er også montert.

Roadster

I september 2007 ble en roadstervariant av SLR McLaren tilgjengelig. Den er utstyrt med den samme V8-motoren med kompressor som coupévarianten, med 626 hestekrefter og en toppfart på 332 km/t. På grunn av det manglende taket har roadsterutgaven ekstra vekt grunnet forsterkninger, noe som har innvirkning på ytelser og kjøreegenskaper. Blant SLR McLaren Roadsters konkurrenter er Pagani Zonda F Roadster.

Roadster 722 S

Roadster 722 S er en utgave av 722 Coupé produsert i et begrenset antall på 150 eksemplarer. Den går fra 0-100 km/t på 3,7 sekunder, og har en toppfart på 335 km/t. Modellen ble tilgjengelig i januar 2009.

722 GT

722 GT er en trimmet utgave av SLR 722, som er utviklet for en spesiell racingserie. Bilene bygges av Ray Mallock Ltd. med godkjennelse fra Mercedes-Benz. Bilen har et bredere karosseri for å få plass til 19-tommers OZ Racing-felger, og er også utstyrt med annen aerodynamikk for å bedre kjølingen. I tillegg er hekken utstyrt med diffuser og hekkvinge.
Bilen er 398 kg lettere enn opprinnelig, og selv om motoren er relativt original yter den nå 680 hk mot de opprinnelige 650. Interiøret byr kun på det aller nødvendigste, og er dessuten utstyrt med veltebur.

Stirling Moss

SLR Stirling Moss er en utgave produsert i 75 eksemplarer, og har verken tak eller frontrute. Designet er basert på racerbilen Mercedes-Benz 300 SLR, og er den siste serien av McLaren SLR som produseres før partnerskapet mellom Mercedes-Benz og McLaren opphører. Motoren har en effekt på 650 hestekrefter, og bilens toppfart er 350 km/t. Bilen er omkring 200 kg lettere enn den vanlige modellen.
Produksjonen av SLR Stirling Moss startet i juni 2009, etter at SLR Roadster ble tatt ut av produksjon i mai samme år, og innen desember 2009 skal alle de 75 bilene være produsert. Samtlige eksemplarer selges utelukkende til kjøpere som allerede eier en SLR.
Cyrtinus

Utseende

Små (opptil 10 millimeter) og nokså spinkle trebukker med antenner som er omtrent så lange som kroppen. På farge er de mer eller mindre brunlige. Kroppsformen er avlang, pronotum er sylindrisk til tønneformet, ofte lengre enn bredt, uten pigg på sidene.

Utbredelse

Slekten er utbredt i Mellom- og Sør-Amerika, fra det sørvestlige USA i nord til Bolivia i sør, med hovedtyngden av artene i Karibia.
Keiji Kaimoto

Japans herrelandslag

Keiji Kaimoto spilte én landskamp for Japans herrelandslag.
Bertrand Renouvin

Biografi

Han er sønn av Jacques Renouvin (1905-1944) og Mireille Tronchon, som begge var motstandsfolk under andre verdenskrig. De møttes under et oppdrag og giftet seg mens de lå i dekning. 29. januar 1943 ble de arrestert av Gestapo, Jacuques ble deportert og døde i konsentrasjonsleiren i Mauthausen, mens Mireille ble sendt til La Santé-fengselet, hvor hun fødte Bertrand. Bertrand hadde et nært forhold til sin onkel, den franske historikeren Pierre Renouvin som hadde stor innflytelse på hans politiske syn.
I 1974 tok han doktorgrad i statsvitenskap ved Institut d'études politiques de Paris og i perioden 1981-1994 var han medlem av Conseil économique, social et environnemental (Det økonomiske, sosiale og miljømessige råd) i Frankrike.
Han hadde fra midten av 1970-tallet et nært forhold til orléanistenes tronpretendent Henri d'Orléans (1908-1999), «greven av Paris», og har også nære bånd til Bulgarias tidligere tsar og statsminister Simeon av Sachsen-Coburg-Gotha.
Renouvin har blitt karakterisert som: «Frankrikes mest fremtredende [...] og jordnære monarkist» og har blitt trukket inn av franske media for å kommentere hendelser og begrep knyttet til monarki og monarkisme flere ganger.

Politisk engasjement

Renouvins politiske engasjement startet i ungdomstiden, og han var i 1971 med på å grunnlegge Nouvelle Action française (NAF), som i 1978 ble Nouvelle Action Royaliste (NAR). En rojalistisk (orléanistisk) bevegelse som blir beskrevet som «venstrerojalister» og «maorassienere» (av den kommunistiske Mao og den tradisjonelle rojalisten Maurras). Renouvin selv beskriver sin egen politikk som svært nær den opprinnelige gaullismen, karakterisert av en antifascisme med rot i motstandskampen og med en tydelig anti-neo-liberalistisk holdning.
Som frontfiguren i Nouvelle Actione Royaliste og politisk redaktør for bevegelsens partiavis Royaliste skriver han regelmessige redaktører og kommentarer der og i andre tidsskrift og aviser.

Valg

Renouvin har stilt til valg for NAR en rekke ganger. Første gang i 1974, som kandidat til presidentvalget i Frankrike hvor han fikk 0,17 prosent av stemmene i den første valgomgangen. Det var en liten sensasjon ettersom han var den første rojalistiske presidentkandidaten.
Videre  stilte Renouvin som rojalistenes kandidat til parlamentsvalget (for Nantes) i 1978 og i 1986 (for Angers) og til kommunevalget i Paris i 1977 og i 1983.
Han appellerte velgerne sine til å stemme François Mitterrand i presidentvalget i 1981 og var med på å lede valgkampanjen til Mitterrand i 1988.
I det franske presidentvalget i 2002 valgte Renouvin å støtte Jean-Pierre Chevènement, som i Renouvins øyne var den eneste kandidaten i stand til å samle nok støtte fra både høyre- og venstresiden til å gjenvinne Frankrikes posisjon i verden. For å sette kraft bak ordene deltok Renouvin selv som NARs representant i Chevènements og hans Pôle républicains valgkampanje. 
Og i 2012, appellerte han til velgerne om å støtte Nicolas Dupont-Aignans kandidatur.
Romblon

Politisk inndeling

Biliran består av 17 landkommuner ("municipalities").
Ines

Etymologi

Ines er en form av spanske Inés brukt i italiensk, slovensk, kroatisk, nordisk og flere andre språk. Inés er en spansk form av av Agnes, den latinske formen av greske Hagne (gresk: ‘Αγνη), dannet av hagnos (gresk: ‘αγνος), som betyr «kysk».
Testflyver

En testflyver er en erfaren flyver som er ansatt til å prøvefly og evaluere nyutviklede luftfartøyer eller endringer på slike. Ved utvikling av avionikk, våpensystemer og lignende til luftfartøyer benyttes også testflyvere.
Testflyvere kan være ansatt av militære organisasjoner eller private flyprodusenter. Utprøving av militære luftfartøyer regnes som den mest utfordrende og risikofylte flyvningen i fredstid.
I 1950-årene ble i gjennomsnitt én testflyver drept hver uke, men risikoen har senere synket drastisk, takket være luftfartens modning, teknologiens utvikling, bedre bakketesting og simulering og, i det siste, anvendelse av ubemannede luftfartøyer for å teste eksperimentelle teknikker. Testflyvning av eksperimentelle luftfartøyer er imidlertid stadig mer farlig enn de fleste andre former for flyvning.
Thomas Bruce av Carrick

Thomas Bruce (født ca. 1284, henrettet 9. februar 1307) var sønn av Robert Bruce, jarl av Carrick og Marjorie av Carrick, 3. grevinne av Carrick, og yngre bror av Robert I av Skottland.
Sammen med broren Alexander Bruce var han en av Robert Is viktigste støttespillere både før og etter kroningen i 1306. Det var et kraftig tilbakeslag for kongen da de to brødrene ble tatt til fange i Galloway og henrettet på ordre fra Edvard I av England.
George Frederick Root

George Fredrick Root (født 30. august 1820 i Sheffield, Massachusetts, død 6. august 1895) var en amerikansk komponist og sangforfatter.

Liv og virke

Root flyttet som 25-åring til New York hvor han livnærte seg som organist og musikklærer. I 1850 hadde han fått et godt rykte og dro på turne i Europa, før han kom tilbake til USA og ble assistent for Lowell Mason ved Boston’s Academy of Music. I 1851 begynte han å skrive sanger i den amerikanske sjangeren minstrel songs under pseudonymet G. Friedrich Wurzel («Wurzel» er tysk for «rot», på engelsk «root») Han fikk skrev sanger som «The Hazel Dell» i 1853 og «Rosalie, The Prairie Flower» i 1855.
Fra 1853 til 1858 bodde han i New York og samarbeidet med andre sangforfattere som Mary S. B. Dana, Frances Jane Crosby og David Nelson, før han i 1859 flyttet til Chicago for å jobbe sammen med brødrene sine med et forlag.
Da den amerikanske borgerkrigen brøt ut ble dette viktig for Roots sanger og han begynte å skrive krigssanger. Han skrev sanger som «The First Gun is Fired», «Just Before the Battle, Mother», «Just After the Battle», «Tramp, Tramp, Tramp», «On, On, On the Boys Came Marching», «The Vacant Chair» og ikke minst det musikkstykket han er mest kjent for «The Battle Cry of Freedom».
I 1872 fikk han et æresdoktorat i musikk av Universitetet i Chicago.
I Norge er Root kanskje mest kjent for å ha skrevet tekst og melodi til barnesangen «Jesus elsker alle barna» som blant annet står i Salmer 1997. Melodien til denne søndagsskolesangen er forøvrig den samme som sangen Tramp, Tramp, Tramp.
Sosialdemokratisk Studentforbund

Sosialdemokratisk Studentforbund (SSF) er en tidligere landsomfattende studentorganisasjon tilknyttet Arbeiderpartiet. Den ble nedlagt i 2000 og gikk da inn i Arbeidernes ungdomsfylking. Organisasjonen koordinerte sosialdemokraters studentengasjement, og samordnet arbeidet med å stille lister til studentparlamenter/studentting på de ulike lærestedene. SSF fungerte som en medlemsorganisasjon, med egne landsmøter og utarbeidet felles politikk for sosialdemokratiske representanter på lærestedene.
Time (tidsenhet)

Time er en måleenhet for tid som utgjør eksakt 60 minutter, eller 3600 sekunder. Ett døgn består normalt av 24 timer. Den internasjonale forkortelsen av time er h (av latin hora = «time»), men i Norge brukes ofte t (som internasjonalt betegner tonn).
Én time er eksakt definert som 3600 sekunder, i motsetning til lengre tidsenheter som døgn, uke, måned og år, som er definert astronomisk og varierer i lengde.
I undervisning brukes ordet time også om perioden undervisningen varer, og man kan for eksempel si «timen varte i 45 minutter».
Ordet time har sin opprinnelse i norrøne tími, som betyr «tid, gang». Legg merke til at det engelske ordet time betyr «tid, gang», og at tidsenheten time heter hour.
Håkon Ramstad

Utdannelse

Ramstad er utdannet ved London Academy of Music and Dramatic Art (LAMDA).

Karriere

Etter at han debuterte på Nationaltheatret i 1985 har Håkon Ramstad arbeidet ved de fleste større norske institusjonsteatre. Per 2017 er han fast ansatt ved Nationaltheatret, der han i en toårsperiode fra januar 2017 er medlem av kvartetten som driver Torshovteatret. Torshov-gruppens øvrige medlemmer denne perioden er Janne Heltberg, Sigurd Myhre og Herman Bernhoft, og det kunstneriske programmet for perioden har de gitt fellesbetegnelsen Sci-fi.
Scattergood gasskraftverk

Scattergood gasskraftverk er et varmekraftverk i Los Angeles County i California, USA. Anlegget har en installert produksjonskapasitet på 817 MW, fordelt på 6 turbiner. Operatør er energiselskapet Los Angeles kommune. 
Kraftverket stod ferdig utbygd i 1958, med utvidelser i 1974. Brenselkilden er naturgass, bare subsidiært brukesfyringsolje.
NM i bandy 1998

Det 81. Norgesmesterskapet i bandy – 1998
Stabæk vant seriemesterskapet. Stabæk, Mjøndalen, Ready og Solberg gikk til semifinale.
San José de Carrasco

Geografi

Byen ligger sør i Canelones i Ciudad de la Costa, ut mot Río de la Plata.
São Francisco-skjoldet

São Francisco-skjoldet er et 2 - 2,5 milliarder år gammelt kraton (grunnfjellsskjold) i Sør-Amerika, som i likhet med de fleste kratonene i Sør-Amerika og Afrika stammer fra proterozoikum for 2,5 – 1,0 milliarder år siden. Disse kratonene fra (meso-proterozoikum) fløt en tid sammen og dannet urkontinentet Rodinia, og langt senere Vest-Gondwana.
São Francisco-skjoldet har et areal på 600 000 km², og utgjør den østlige del av Brasil. Det hang sammen med Kongoskjoldet i Vest-Afrika da det inngikk i Vest-Gondwana.
Elva São Francisco dominerer kratonens overflate.
Navosomopsis

Utseende

En middelsstor (25-35 millimeter), avlang, brunsvart trebukk. Antennene er tynne og rundt halvparten så lange som kroppen. Pronotum er trapesformet, bakhjørnene kan være noe utstikkende. Dekkvingene er parallellsidige med stumpvinklede "skuldre" og sju-åtte (i alle fall midt på) opphøyde lengderibber.

Levevis

Larvene lever i død ved, utviklingstiden er flere år.

Utbredelse

Arten er vidt utbredt i Sentral- og Vest-Afrika.
Verdal stasjon

Verdal stasjon ligger til Nordlandsbanen i Verdal kommune i Trøndelag. Den ligger 6,6 moh, 96,23 km fra Trondheim S. Fra stasjonen er det 4 km til Stiklestad. Stasjonen ble åpnet i 1904 da Hell-Sunnanbanen var ferdig til Verdal. 
Stasjonsbygningen er tegnet av Paul Armin Due.
Salem Zenia

Karriere

Salem Zenia har i flere år jobbet som journalist og har fulgt utviklingen i kampen for berbiske rettigheter. I 1998 startet han sitt eget tidsskrift, Racines/Iz'uran som er tospråklig, fransk/tamazigh. Hovedsaken er å fremme berbisk litteratur.
I 1993 ble den tospråklige diktsamlingen Les rêves de Ydir/Tirga n Ydir (Ydirs Drømmer) utgitt og i 1995 ble (L'alba) utgitt. Romanen er selvbiografisk og beskriver 80-tallet Cabilia. Romanen Lyil d wefru (Mellom regimet og sverdet) ble utgitt i 2003. Den handler om en tragisk historie som utspiller seg i et Algerie ødelagt av en krig uten navn hvor ulike ideologier konfronteres. Diktsamlingen Tifeswin/Primavere (Vår) er en hyllest til alle vårer som har erklært en era for frihet og kjærlighet og ble skrevet i de mørke årene, Farget røde av blod: 90-tallet og speiler en ulevd ungdom, voldelig og frustrert og deres forsøk på kjærlighet og frihet ble utgitt i 2004.
I 2005 mottok han en ærespris for sine samlede verker fra den Tamazighiske forening i Paris, et organ som forsvarer og promoterer det berbiske språk og kultur.
Fylkesvei 377 (Hedmark)

Fylkesvei 377 (Fv377) i Hedmark går mellom Jammerdal og Homsjøen i Kongsvinger kommune. Veien er 11,0 km lang.
2019 ble veien del av Fylkesvei 2014.
Parapsammodius

Utseende

Små (2,5 - 4,2 millimeter), ovale, blanke og glatte, rødbrune til svarte gjødselbiller. Hodets overside er grynete. Oversiden er kraftig men ujevnt punktert, dekkvingene avlange med kraftige punktstriper.

Levevis

Noen arter kommer til lys om natten.

Utbredelse

Slekten er utbredt i Amerika fr det østlige USA i nord til Ecuador i sør.
Nes Næringspark

Nes Næringspark er en næringspark på Opakermoen i Akershus, som siden 2013 holder til i de gamle lokalene til nedlagte Opaker skole og har adresse Skolealeen 2, 2166 Oppaker.

Bedriftene

Pr 8. februar 2016 holder følgende bedrifter til i Nes Næringspark:
Granat Studios, fotograf Elin Nordlien, Tommy Klokkerud snekkertjenester, Nes soneterapi, Sans yoga, Glimt foto, Akuttgruppen, GS Låseteknikk, GS Maskindrift, HMS:AGENDA, Wictus, Anleggsdata Sør, Easylearn og Ledia Norge
Waidhofen an der Thaya

Waidhofen an der Thaya er en by i Østerrike. Per 1/1-2012 hadde byen et innbyggertall på 5 661. Den ligger på 510 meter over havet, ved elva Thaya helt nord i delstaten Niederösterreich.
Fédération Internationale de Volleyball

Fédération Internationale de Volleyball, forkortet FIVB, er en internasjonal sportsorganisasjon, godkjent av Den internasjonale olympiske komité som den eneste godkjente representant for volleyball og sandvolleyball.
FIVB leder og utvikler volleyball- og sandvolleyballspillet og arbeider for at det skal bli en ledende mediasport. FIVB ble stiftet i 1947 og har sitt sete i Lausanne i Sveits. 220 nasjonale volleyballforbund er tilsluttet FIVB. 
FIVB arrangerer VM i volleyball og VM i sandvolleyball. FIVB regner seg som en av de tre største internasjonale idrettsorganisasjoner med 33 millioner utøvere med lisens.
Koreana

Koreana (hangul: 코리아나) var en sørkoreansk musikkgruppe som eksisterte mellom 1962 og 2003. Musikkgruppa framførte sanger på koreansk og engelsk. Blant gruppas best kjente bidrag til musikkverdenen er «Hand in Hand», låta som ble skrevet og framført i forbindelse med åpningsseremonien til Sommer-OL 1988, som ble avholdt i Seoul. Albumet «Hand in Hand» ble solgt i over 12 millioner eksemplarer over hele verden.
Marie Hong har lansert et soloalbum Mom & Son i 2004.
Tour de Ski

Tour de Ski er langrennsløpernes motstykke til syklistenes Tour de France og skihoppernes hoppuke. Tour de Ski er blitt arrangert årlig siden oppstarten i 2006/07-sesongen. Det arrangeres sju til ni renn i løpet av cirka ti dager rundt årsskiftet, og felles for alle sesongene er at siste etappe avsluttes opp slalåmbakken i Val di Fiemme. Tour de Ski inngår i verdenscupen i langrenn.

Poeng i verdenscupen

Løperne som vinner Tour de Ski sammenlagt, får med seg 400 poeng inn i verdenscupen, mot 100 fra et normalt renn. De 30 første får poeng. En løper må gå alle rennene for å få tellende resultat sammenlagt. Fra 2007/08-utgaven får i tillegg vinneren av enkeltrenn 50 verdenscuppoeng, forutsatt at hele touren gjennomføres. Her er det de 15 første som får poeng.

Premiepenger

Totalt deler arrangørene ut drøyt fem millioner norske kroner i premiepenger. Sammenlagtvinnerne får med seg drøyt 750 000 kroner hver, mens vinneren av den innlagte sprintcupen, får drøyt 50 000 norske kroner. I tillegg er det 25 000 kroner for hver seier i enkeltrennene.

«Monsterbakken»

Siste etappe avsluttes opp slalåmbakken i Cavalese. Den ligger i fjellet Alpe Cermis, 2250 moh., og er den bratteste motbakken som noen gang er tatt med i verdenscupen i langrenn. Etappen går i fristil. Hele etappen er ni kilometer lang, mens selve bakken er 3,6 kilometer. Utøverne klatrer 420 meter i høyde, med gjennomsnittlig stigning på 11,6 prosent og en maksimal helling på 28 prosent. 
I slalåmbakken blir det plassert porter, som utøverne følger opp gjennom bakken. Disse går i svinger, så utøverne går ikke korteste vei til toppen. Etappen avholdes med jaktstart med startintervall etter sammenlagtstillingen etter foregående etapper. Dersom dette fører til for store tidsmessige avstander kan juryen velge å bruke en «bølgestart».
I det første året av Tour De Ski (2006/2007) vurderte flere utøvere, blant annet en rekke norske, å legge feller på skiene når de kom inn i bakken. Dette satte FIS en stopper for på kvelden før etappen.
Hunsfos fabrikker

Hunsfos Fabrikker, også kalt Hunsfoss Fabrikker, er en tidligere papirfabrikk som ligger i Vennesla i Vest-Agder. Sammen med Vigeland Brug bidro Hunsfos til at Vennesla-samfunnet gjennom størstedelen av 1900-tallet var et industri-samfunn, hvor arbeiderbevegelsen og arbeiderkulturen stod sterkt.
Hunsfos Fabrikker ble stiftet som aksjeselskap 17. mars 1886 på Hunsøya som ligger i elva Otra i Vennesla kommune. I 1913 ble det bygget en kraftstasjon bygget for å forsyne fabrikken med energi. På 1950-tallet var det rundt 1.200 ansatte ved fabrikken. Papirproduksjonen ble brukt innenlands og eksportert over Kristiansand havn. Etter flere år med underskudd ble fabrikken slått konkurs høsten 2011 etter 125 års drift. Det var da rundt 120 ansatte ved Hunsfos fabrikker.
I forbindelse med utvidelse av blant annet fyrhus i 1977 ble det bygget en skorstein på 90 meter. Denne er er et landemerke i bygda og er blant landets høyeste byggverk.
I mars 2012 ble fabrikkområdet solgt til Hunsfos Næringspark AS for 23 millioner kroner, med planer om å opprette vekst- og bedriftspark på stedet.
Liberal Arts

Handling

35-årige Jesse (Josh Radnor) jobber med collegeinntak og har litteratur og språk som sin store hobby. Han er nylig singel og er ikke tilfreds med hverken karrieren eller livet generelt. Han savner tiden da han selv gikk på college. Da han blir invitert til pensjonsfesten til sin gamle professor, Peter Hoberg (Richard Jenkins), møter og faller han for den seksten år yngre collegestudenten Zibby (Elizabeth Olsen), datteren til et par av Peters venner. De oppdager at de har mye til felles og at de ser etter mange av de samme tingene i livet.
Det meste ligger til rette for et seriøst forhold, og når han drar forblir de pennevenner. Så når Zibby endelig ber ham om å komme tilbake og starte et forhold med henne, aksepterer han naturligvis. Men han begynner også å stille spørsmål ved det moralske - burde han være sammen med en kvinne som er seksten år yngre enn seg selv?
Vanlig mauremåler

Utseende

En liten til middelsstor (vingespenn 20 – 25 mm), slank, brokete farget måler, lysere på farge enn de fleste andre mauremålerne (slekten Epirrhoe). Forvingen er lysbrun ved roten, i midten med et bredt, gråbrunt tverrbånd som er mørkere enn resten av vingen. Dette båndet har en markert tann midt på ytterkanten og er kantet både på innersiden og yttersiden med doble, brede, hvite tverrbånd. Forvingens ytterste del er lyst gråbrun med en bølgete, hvit tverrstripe. Bakvingen er blekt brunlig med tre hvite tverrstriper, den midterste av disse er bred og dobbel. Larven er naken bortsett fra noen korte, oppstående børster, på ryggen mørkt sjokoladebrun med trekantede, gulhvite flekker (en spiss peker framover), på sidene med en lys stripe.

Levevis

Vanlig mauremåler finnes der hvor larvenes vertsplanter, maurer (Galium spp.), vokser. De voksne målerne kan man treffe på mellom mai og august, arten har en eller to generasjoner hver sommer. De flyr mest om natten, men skremmes også lett ut om dagen.

Utbredelse

Arten finnes over det meste av den palearktiske faunaregion, og også i Nord-Amerika. I Norge er den vanlig over hele landet.